Jorge Cafrune

Jorge Cafrune (El Sunchal, Jujuyko probintzia, 1937ko abuztuaren 8a - Tigre, Buenos Airesko probintzia, 1978ko otsailaren 1a) argentinar abeslari folklorikoa eta bertako herri kulturaren ikertzaile, biltzaile eta zabaltzailea izan zen.

 Bizitza 
Jujuyko probintziako sirio-libanoar jatorriko familia batean jaio zen. Hamazazpi urte zituelarik, lehenbiziko gitarra eskuratu eta bertako musikariekin ikasi zuen jotzen. 1957an, familia osoa Saltara aldatu zen. Bertan Las Voces del Huayra eta Los cantores del Alba taldeak eratu zituen. 1960an bakarrik abesten hasi zen. 1962an, Cosquíngo abesti jaialdian parte hartu zuen, arrakasta handia lortuz. Handik aurrera, irrati, telebista eta antzokietako emanaldien bidez jendarteratu zuen bere kantagintza.

1967an, herrialdea zaldi gainean korritu zuen De caballo por mi patria ikuskizunarekin. 1972-1974 bitartean Marito umearekin duoa osatu eta Europan abestu zuen. Espainian oso harrera beroa egin zitzaionez gero, bertan bizi izan zen zenbait urtez. 1977an, Jorge Rafael Videla diktadorea agintean zela, Argentinara itzuli zen. 1978ko Cosquíngo jaialdian, junta militarrak debekatutako Zamba de mi esperanza kanta abestu zuen. Ondoren, José de San Martínen omenez, Buenos Airestik Yapeyúra, hots, Libertadorea-ren jaioterrira, zaldi gainean joatea erabaki zuen. Baina urtarrilaren 31ean, artean Buenos Airesko probintzian zegoela, furgoneta batek aurrean eraman zuen. Jorge Tigreko eritetxera zeraman anbulantzian hil zen. Oraindik ez da argitu harrapatze hori akzidentea edo diktadurak agindutako hilketa izan ote zen.

 Diskografia 
 Izenburua Urtea Disko etxea Las voces de Huayra 1957 Columbia Folklore 1962 H. y R. Tope puestero Cafrune Jorge Cafrune Emoción, Canto y Guitarra 1964 CBS Cuando llegue el alba Que seas vos Ando cantándole al viento y no sólo por cantar 1965 El Chacho, Vida y obra de un caudillo La Independencia 1966 Yo digo lo que siento Jorge Cafrune 1967 Yo he visto cantar al viento 1968 Este destino cantor 1969 Zamba por vos Jorge Cafrune interpreta a José Pedroni 1970 Lindo haberlo vivido para poderlo contar 1971 Labrador del canto Yo le canto al Paraguay Virgen india (Maritorekin) 1972 Aquí me pongo a contar… Cosas del Martín Fierro De mi madre (Maritorekin) De lejanas tierras. Jorge Cafrune le canta a Eduardo Falú y Atahualpa Yupanqui Siempre se vuelve 1975 Jorge Cafrune en las Naciones Unidas 1976

 Erreferentziak 

 Kanpo estekak 

Kategoria:Jujuyko probintziako jendea
Kategoria:Argentinako kantautoreak
Kategoria:Argentinako gitarra-jotzaileak
Kategoria:Kausa argitu gabeko heriotzak
Kategoria:Errepide istripuan hildakoak